Bestyrelsesmøde onsdag d. 11.11.2020 kl. 19:00 ”online”

Deltagere: Rune, Erik, Jesper, Claus, Heidi (referant) og Mogens

Dagsorden

1. Seneste nyt
2. Økonomi
3. Arbejdsgrupper
   1. Jonstrup lejren
   2. Hastighedsbegrænsninger på veje
   3. Fællesarrangementer
4. Evt.

----------------------------------------------------------------------------------------------------------------------------------

1 Seneste nyt  
Erik havde følgende informationer til seneste nyt

* Vi har fået nye beboere på Lærkevangen 10, pr. 1. nov. 2020.
* Vi har modtaget brev fra Danske Bank vedr. information om at de indfører minus rente på 0,60% af indestående beløb på vores foreningskonto pr. 1. jan. 2020.   
  Det er ens for alle banker at de indfører negativ rente, og bestyrelsen vil ikke gøre noget yderligere vedr. dette, her og nu.
* Modtaget henvendelse fra Nabohjælp/Bo Trygt, som har tilbudt at komme forbi og give et indlæg om Indbrudsforebyggelse og Nabohjælp.  
  Vi har sagt ja tak til at der kommer en repræsentant forbi vores generalforsamling og laver et indlæg på ca. 60 min. **Generalforsamling er derved allerede fastsat til at være onsdag d. 10. mar. 2021 kl. 18:30 på Østerhøjskolen.**

2 Økonomi  
Mogens havde sendt overblik over regnskabet, som pt. viser et overskud på 1483 kr. Samlet regnskab for året 2020 forventes at ramme budgettet.

3 Arbejdsgrupper

1. Jonstrup lejren

Claus havde lavet et udførligt overblik over helhedsplanen der var indgivet af Freja ejendomme, i forhold til bebyggelse og udnyttelse af området i Jonstrup lejeren.   
Projektet hedder ”Jonstrup Skovby” – der findes flere informationer omkring helhedsplanen på Ballerup kommunes hjemmeside: <https://ballerup.dk/dagsorden/teknik-og-miljoeudvalget-03-11-2020> (punkt 5)

Vi kan i vores grundejerforening blive ”ramt” på flere forskellige områder vedr. dette byggeprojekt.  
Fx højden på de huse der vil blive bygget, trafikken i området vil blive kraftigt forøget, samt på Jonstrupvej er der ønske om cykelsti, der medfører ekspropriering af grunde.

Arbejdsgruppen arbejder på flg.:

* Få oprettet en separat side på vores hjemmeside, hvor alt materiale omkring Jonstrup Skovby bliver samlet, så det er let at finde, og det ligger **et** sted
* Starte en dialog op via vores facebook side, i forhold til at få input fra grundejerne
* Undersøge om der kan etableres et fælles online møde for grundejerne, hvor vi i fællesskab kan tage en dialog om Jonstrup Skovby – hvilket betydning og ændringer har det for os
* Arbejdsgruppen er i løbene dialog med 2 andre grundejerforeninger i området som også bliver berørt af dette projekt.
* Der er nævnt på Ballerups hjemmeside omkring en offentlig høring d. 2. december, hvor man inden da skal have nået at sende sige indsigelser/input ind. Arbejdsgruppen vil undersøge hvad det drejer sig om.

1. Hastighedsbegrænsninger på veje

Udskydes til næste gang

1. Fællesarrangementer

* Generalforsamling onsdag d. 10. mar. 2021 kl. 18:30, Østerhøjskolen
* Fastelavn søndag d. 14. feb. 2021
* Sommerfest 2021 – bliver som sædvanligvis behandlet på næste generalforsamlingen.
* Vi havde i 1998 50 års fest i Fredegaarden – som var meget vellykket, så vi nærmer os et 75 års jubilæum.

4 Evt.

* Sommerfesten 2020 – blev afholdt, der var ca. 30 til spisning, og afsluttede ca. kl. 22:00.  
  Bestyrelsen siger mange tak til de 3 frivillige festarrangører, og de vil belønnet med 2 flasker rødvin hver som tak for indsatsen og hjælpen, som Mogens vil udbringe.
* Vibeskrænten 9 ønsker optagelse i vores grundejerforening. Det er lagt op til Vibeskrænten 9, at de selv indhenter oplysninger om, hvad der kræves.